**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL LAZDIJŲ RAJONO SAVIVALDYBĖS TARYBOS 2017 M. KOVO 31 D. SPRENDIMO** **NR. 5TS-801 „DĖL LAZDIJŲ RAJONO SAVIVALDYBĖS VIETINĖS RINKLIAVOS UŽ KOMUNALINIŲ ATLIEKŲ SURINKIMĄ IŠ ATLIEKŲ TURĖTOJŲ IR ATLIEKŲ TVARKYMĄ NUOSTATŲ PATVIRTINIMO“ PAKEITIMO**

2020 m. rugpjūčio 25 d. Nr. 34-486

Lazdijai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi ir Lietuvos Respublikos rinkliavų įstatymo 132 straipsniu, Lazdijų rajono savivaldybės taryba n u s p r e n d ž i a:

1. Pakeisti Lazdijų rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatus, patvirtintus Lazdijų rajono savivaldybės tarybos 2017 m. kovo 31 d. sprendimu Nr. 5TS-801 „Dėl Lazdijų rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatų patvirtinimo“:

1.1. Pakeisti nuostatų 36 punktą ir išdėstyti jį taip:

„36. Sumokėta Rinkliava arba jos dalis grąžinama šiais atvejais:

36.1. kai sumokėta daugiau, negu nustatyta Nuostatuose;

36.2. jeigu paslauga nesuteikta;

36.3. jeigu paslauga suteikta, bet pažeidžiant Nuostatuose nustatytus šios paslaugos kokybės reikalavimus ir (ar) teikimo sąlygas.“.

1.2. Papildyti nuostatus 361 punktu:

„361. Grąžintina per praeitą mokestinį laikotarpį sumokėtos Rinkliavos dalis, neviršijanti 30 procentų tam mokestiniam laikotarpiui taikomo patvirtinto kintamosios Rinkliavos dalies dydžio, apskaičiuojama iš ateinančio mokestinio laikotarpio priskaičiuotos Rinkliavos sumos atėmus grąžintiną Rinkliavos dalį, kai MKA tvarkymo paslauga, suteikta per tą patį mokestinį laikotarpį, neatitiko bent vienos iš šių tokios paslaugos teikimo sąlygų:

361.1. MKA tvarkymo paslauga buvo teikiama nesilaikant MKA išvežimo grafiko, išskyrus atvejus, kai ne vėliau kaip kitą dieną buvo įvykdytas MKA išvežimas;

361.2. Rinkliavos mokėtojui neužtikrinama galimybė naudotis MKA konteineriu per 15 darbo dienų nuo atitinkamo jo prašymo pateikimo Administratoriui dienos;“.

1.3. Papildyti nuostatus 362 punktu:

„362. Šių nuostatų 361.1 papunktyje numatytu atveju konkreti grąžinamos Rinkliavos suma, neviršijanti 361 punkte įtvirtinto dydžio, apskaičiuojama atsižvelgiant į atitinkamų MKA tvarkymo paslaugos teikimo sąlygų pažeidimų per atitinkamą mokestinį laikotarpį skaičių. 361.1 papunktyje apibrėžtas pažeidimas mažina to Rinkliava apmokestinamo nekilnojamojo turto objekto, kuriam priskirta (-as, -i) MKA konteineris (-iai) (konteinerių aikštelė), ir kurio (-ių, -ios) atžvilgiu nustatytas 361.1 papunktyje nurodytas pažeidimas, metinės Rinkliavos kintamąją dalį 0,5 Eur, tačiau bendra tokiam apmokestinamo nekilnojamojo turto objekto priskaičiuota mažintina (grąžintina) Rinkliavos suma negali viršyti 361 punkte įtvirtinto dydžio;“.

1.4. Papildyti nuostatus 363 punktu:

„363. Šių nuostatų 361.2 papunktyje numatytu atveju konkreti grąžinamos Rinkliavos suma apskaičiuojama mėnesiniais dydžiais, atsižvelgiant į MKA tvarkymo paslaugos teikimo sąlygos pažeidimo per atitinkamą mokestinį laikotarpį trukmę mėnesiais. Vėlavimas per 361.2 papunktyje numatytą terminą užtikrinti galimybę Rinkliavos mokėtojui naudotis MKA konteineriu, mažina kintamąją rinkliavos dalį už tiek mėnesių, kiek nebuvo užtikrinta galimybė rinkliavos mokėtojui naudotis MKA konteineriu;“.

1.5. Papildyti nuostatus 364 punktu:

„364. Administratorius, gavęs Rinkliavos mokėtojo, kuris yra laiku sumokėjęs Rinkliavą, bet visais atvejais ne mažiau kaip pastoviąją Rinkliavos dalį, pranešimą apie MKA vežėjo MKA surinkimo ir išvežimo paslaugų teikimo sąlygų, numatytų 361.1 ir (ar) 361.2 papunkčiuose, galimą pažeidimą, atlieka minėtų paslaugų teikimo sąlygų vertinimą, o nustatęs jų pažeidimą, apskaičiuoja mažinamą Rinkliavos dydį, vadovaudamasis šiame skyriuje nustatytomis taisyklėmis, ir nurodo jį einamojo mokestinio laikotarpio mokėjimo pranešime, siunčiamame Rinkliavos mokėtojui šiuose Nuostatuose nustatyta tvarka ir terminais;“.

1.6. Papildyti nuostatus 365 punktu:

„365. Tais atvejais, kai Rinkliavos mokėtojas, turintis teisę į Rinkliavos už praeitus metus perskaičiavimą dėl MKA surinkimo ir išvežimo paslaugų teikimo sąlygų, numatytų 361.1 ir (ar) 361.2 papunkčiuose, pažeidimų, įvykdytų tais pačiais metais, einamųjų metų sausio 1 dieną neturi Rinkliavos mokėtojo statuso ar netenka prievolės mokėti Rinkliavą už tą patį apmokestinamą nekilnojamojo turto objektą per einamuosius metus, grąžintina Rinkliavos dalis grąžinama šiuose Nuostatuose nustatyta tvarka ne vėliau kaip per 10 darbo dienų tokiam Rinkliavos mokėtojui pateikus prašymą Administratoriui;“.

1.7. Pakeisti nuostatų 37 punktą ir išdėstyti jį taip:

„37. Jeigu Rinkliavos mokėtojas sumokėjo didesnio dydžio Rinkliavą, nei nurodyta mokėjimo pranešime, arba susidarė Rinkliavos permoka dėl Rinkliavos perskaičiavimo, Rinkliava buvo neteisingai apskaičiuota, buvo sumažinta Rinkliava dėl 361.1 ir (ar) 361.2 papunkčiuose numatytų aplinkybių, permoka įskaitoma į būsimus Rinkliavos mokėjimus, išskyrus atvejus, kai Rinkliavos mokėtojas išbraukiamas iš Registro arba yra gautas prašymas dėl permokos grąžinimo, išskyrus 364 punkte numatytą atvejį. Esant Rinkliavos mokėtojo prašymui dėl Rinkliavos permokos grąžinimo, permoka grąžinama per 30 kalendorinių dienų nuo prašymo pateikimo Administratoriui dienos;“.

1.8. Pakeisti nuostatų 38 punktą ir išdėstyti jį taip:

„38. Rinkliavos permokų, išskyrus, kai nustatomos 361.1 ir (ar) 361.2 papunkčiuose numatytos aplinkybės, ir klaidingai pervestų įmokų grąžinimas vykdomas šia tvarka:

38.1. Administratorius priima ir išnagrinėja rašytinius prašymus dėl Rinkliavos permokų arba klaidingai sumokėtų įmokų grąžinimo Rinkliavos mokėtojui ne vėliau kaip per 15 kalendorinių dienų nuo prašymo gavimo;

38.2. Administratorius pateikia Savivaldybės administracijai prašymą grąžinti Rinkliavos permoką arba klaidingai sumokėtą įmoką, o Savivaldybės administracija, atsižvelgdama į pateiktus duomenis, grąžina Rinkliavos permoką arba klaidingai sumokėtą įmoką į Administratoriaus prašyme nurodytą Rinkliavos mokėtojo atsiskaitomąją sąskaitą ne vėliau kaip per 15 kalendorinių dienų nuo Administratoriaus prašymo gavimo.“.

Savivaldybės merė Ausma Miškinienė

Indrė Adomynienė, mob. 8 613 05 460

**LAZDIJŲ RAJONO SAVIVALDYBĖS SPRENDIMO „DĖL LAZDIJŲ RAJONO SAVIVALDYBĖS TARYBOS 2017 M. KOVO 31 D. SPRENDIMO NR. 5TS-801 „DĖL LAZDIJŲ RAJONO SAVIVALDYBĖS VIETINĖS RINKLIAVOS UŽ KOMUNALINIŲ ATLIEKŲ SURINKIMĄ IŠ ATLIEKŲ TURĖTOJŲ IR ATLIEKŲ TVARKYMĄ NUOSTATŲ PATVIRTINIMO“ PAKEITIMO“ PROJEKTO**

# AIŠKINAMASIS RAŠTAS

2020-08-17

Lazdijų rajono savivaldybės tarybos sprendimo „Dėl Lazdijų rajono savivaldybės tarybos 2017 m. kovo 31 d. sprendimo Nr. 5TS-801 „Dėl Lazdijų rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatų patvirtinimo“ pakeitimo“ projektas parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi ir Lietuvos Respublikos rinkliavų įstatymo 132 straipsniu.

Šio sprendimo projekto tikslas – pakeisti Lazdijų rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatus (toliau – Nuostatai), patvirtintus Lazdijų rajono savivaldybės tarybos 2017 m. kovo 31 d. sprendimu Nr. 5TS-801 „Dėl Lazdijų rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatų patvirtinimo“.

Sprendimo projektu iš esmės keičiamos Nuostatų VI skyriaus „Rinkliavos permokų grąžinimo atvejai“sąlygos. Iki šiol buvo nustatyta, kad Rinkliava gali būti grąžinama sumokėjus didesnio dydžio, nei Rinkliavos mokėjimo pranešime nurodyta, Rinkliavą arba jeigu ji neteisingai apskaičiuota ar nepagrįstai arba neteisėtai išieškota. Atsižvelgiant į LR Rinkliavų įstatymo 132 punktą, Nuostatai papildomi, kad Rinkliava arba jos dalis grąžinama dar ir tada, jeigu paslauga nesuteikta ir jeigu paslauga suteikta, bet pažeidžiant vietinės rinkliavos nuostatuose nustatytus šios paslaugos kokybės reikalavimus ir (ar) teikimo sąlygas.

Taip pat nuostatuose nustatomi šie paslaugos kokybės reikalavimai ir teikimo sąlygos:

1. MKA tvarkymo paslauga buvo teikiama nesilaikant MKA išvežimo grafiko, išskyrus atvejus, kai ne vėliau kaip kitą dieną buvo įvykdytas MKA išvežimas;

2. Rinkliavos mokėtojui neužtikrinama galimybė naudotis MKA konteineriu per 15 darbo dienų nuo atitinkamo jo prašymo pateikimo Administratoriui dienos.

Nuostatai papildomi grąžintinos Rinkliavos apskaičiavimo ir grąžinimo tvarka.

Priėmus šį Lazdijų rajono savivaldybės tarybos sprendimą, bus taikomos vietinės rinkliavos lengvatos, neprieštaraujant galiojantiems teisės aktams. Neigiamų pasekmių nenumatoma.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Vietinio ūkio skyriaus vedėja Indrė Adomynienė.

Vedėja Indrė Adomynienė